പാകിസ്ഥാന് പര്യടനത്തില് നിന്നു പിന്മാറി ഇംഗ്ലണ്ടും ന്യൂസിലാന്ഡിനു പിറകെ പാകിസ്ഥാന് പര്യടനത്തില് നിന്നു പിന്മാറി ഇംഗ്ലണ്ടും. അടുത്ത മാസം നടക്കുന്ന പര്യടനത്തില് നിന്നുമാണ് പാകിസ്ഥാന് പുരുഷ, വനിത ടീമുകള് പിന്മാറിയത്. ഇതോടെ വലിയ പ്രതിസന്ധിയിലേക്ക് ആണ് പാകിസ്ഥാന് ക്രിക്കറ്റ് വീണ്ടും കൂപ്പു കുത്തുന്നത്. ഒക്ടോബര് പകുതിയില് രണ്ടു ട്വന്റി ട്വന്റി മത്സരങ്ങള് ആയിരുന്നു ഇംഗ്ലണ്ട് കളിക്കേണ്ടിയിരുന്നത്. അതേസമയം 2 ട്വന്റി ട്വന്റി മത്സരങ്ങള്, 3 ഏകദിനം എന്നിവ ആയിരുന്നു ഇംഗ്ലണ്ട് വനിതകള് പാകിസ്ഥാനില് കളിക്കേണ്ടിയിരുന്നത്. കളിക്കാരുടെയും ടീമിന്റെയും സുരക്ഷ മുന്നിര്ത്തിയാണ് പിന്മാറ്റം എന്നു പത്രക്കുറിപ്പില് പറഞ്ഞ ഇംഗ്ലീഷ് ക്രിക്കറ്റ് ബോര്ഡ് തങ്ങള് പാകിസ്ഥാനോട് ഖേദവും മാപ്പും പ്രകടിപ്പിക്കുന്നത് ആയും പറഞ്ഞു. പാകിസ്ഥാനിലേക്ക് നിലവിലെ സാഹചര്യത്തില് പോവാന് ടീം സുരക്ഷയെ മുന്നിര്ത്തി സാധിക്കില്ല എന്ന കാരണം തന്നെയാണ് ഇംഗ്ലണ്ടും ഉയര്ത്തുന്നത്. ഇതോടെ നിലവിലെ സാഹചര്യത്തില് പാകിസ്ഥാനിലേക്ക് ടീമുകളെ കളിക്കാന് എത്തിക്കുക എന്ന ദൗത്യം പാകിസ്ഥാന് ക്രിക്കറ്റ് ബോര്ഡിന് നാള്ക്കുനാള് കഠിനമാവുകയാണ്.